গাভীর দুধ উৎপাদন ও সু-স্বাস্থ্যের জন্য কাঁচা ঘাসের প্রয়োজনীয়তা অনস্বীকার্য। কাঁচা ঘাসের সরবরাহ বাড়ানো ছাড়া মাংস ও দুধ উৎপাদন বাড়ানো অসম্ভব প্রায়। সেক্ষেত্রে উচ্চ ফলনশীল ঘাস হিসাবে গিনি বাংলাদেশে ব্যাপকভাবে চাষ হতে পারে। আমাদের জমির স্বল্পতা আছে সত্য, তবে পরিত্যাক্ত উঁচু জমি, বিভিন্ন ফলের বাগানে এ ঘাস চাষ করে ঘাস উৎপাদন বাড়ানো যেতে পারে। এ জাতীয় ঘাস সঠিক নিয়মে গবাদিপশুকে খাওয়ানো হলে দুধ ও মাংসের উৎপাদন বাড়বে বলে আশা করা যায়। এতে করে মানুষের পুষ্টি চাহিদা যেমন পূরণ হবে তেমনি গুঁড়া দুধ ও দুগ্ধ পণ্য আমদানি কমবে। পলে দেশ অর্থনৈতিকভাবে লাববান হবে।